Ευρωπαϊκή Αρχή για την Ασφάλεια των Τροφίμων

Η Ευρωπαϊκή Αρχή για την Ασφάλεια των Τροφίμων η εν συντομία ΕΑΑΤ (Αγγλικά: European Food Safety Authority) είναι ο οργανισμός της Ευρωπαϊκής Ένωσης που παρέχει επιστημονικές συμβουλές και γνωστοποιεί τους υπάρχοντες και τους αναδυόμενους κινδύνους που συνδέονται με την τροφική αλυσίδα."Πώς λειτουργεί η Ευρωπαϊκή Ένωση" , φυλλάδιο της Ευρωπαϊκής Επιτροπής.Κανονισμός (EC) No 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφάλειας των τροφίμων Η ΕΑΑΤ συστάθηκε τον Φεβρουάριο του 2002 με έδρα την Πάρμα της Ιταλίας και είχε προϋπολογισμό το 2016 ύψους 79,5 εκ. ευρώ,67η συνεδρίαση του διοικητικού συμβουλίου, δελτίο τύπου της ΕΑΑΤ, 3 Δεκεμβρίου 2015 ενώ το συνολικό προσωπικό της είναι 447.

Το έργο της ΕΑΑΤ καλύπτει όλα τα θέματα που έχουν άμεσο ή έμμεσο αντίκτυπο στην ασφάλεια των τροφίμων και των ζωοτροφών, συμπεριλαμβανομένης της υγείας και της καλής μεταχείρισης των ζώων, της προστασίας και υγείας των φυτών και της διατροφής. Η ΕΑΑΤ υποστηρίζει την Ευρωπαϊκή Επιτροπή, το Ευρωπαϊκό Κοινοβούλιο και τα κράτη μέλη της Ευρωπαϊκής Ένωσης να λαμβάνουν αποτελεσματικές και έγκαιρες αποφάσεις διαχείρισης κινδύνου που να διασφαλίζουν την προστασία της υγείας των Ευρωπαίων καταναλωτών και την ασφάλεια της αλυσίδας τροφίμων και ζωοτροφών.

 Δομή και σκοπός 
Η ΕΑΑΤ είναι χωρισμένη σε 4 τομείς:

 Το διοικητικό συμβούλιο
 Τον εκτελεστικό διευθυντή
 Το συμβουλευτικό φόρουμ και
 Την επιστημονική επιτροπή

Το διοικητικό συμβούλιο ορίζει τον προϋπολογισμό, εγκρίνει τα προγράμματα εργασίας και είναι υπεύθυνο για τη διασφάλιση της αποτελεσματικής συνεργασίας της ΕΑΑΤ με συνεταίρους οργανισμούς σε ολόκληρη την Ευρωπαϊκή Ένωση και πέρα από αυτήν. Αποτελείται από δεκατέσσερα μέλη που διορίζονται από το Συμβούλιο της Ευρωπαϊκής Ένωσης σε διαβούλευση με το Ευρωπαϊκό Κοινοβούλιο από κατάλογο που καταρτίζεται από την Ευρωπαϊκή Επιτροπή.

Ο εκτελεστικός διευθυντής είναι ο εκπρόσωπος της ΕΑΑΤ και είναι υπεύθυνος για την καθημερινή διοίκηση, τη σύνταξη και την εφαρμογή προγραμμάτων εργασίας και άλλων αποφάσεων που εκδίδει το διοικητικό συμβούλιο.

Το συμβουλευτικό φόρουμ συμβουλεύει τον εκτελεστικό διευθυντή. Αποτελείται από εκπροσώπους των εθνικών φορέων που είναι αρμόδιοι για την αξιολόγηση των κινδύνων στα κράτη μέλη, με παρατηρητές από τη Νορβηγία, την Ισλανδία, την Ελβετία και την Ευρωπαϊκή Επιτροπή.

Η επιστημονική επιτροπή της παρέχει επιστημονικές γνώμες και συμβουλές, καθεμιά από τις οποίες ανήκουν στο δικό τους πεδίο αρμοδιοτήτων, και αποτελούνται από ανεξάρτητους επιστημονικούς εμπειρογνώμονες. Ο αριθμός και τα ονόματα των επιστημονικών ομάδων προσαρμόζονται υπό το φως της τεχνικής και επιστημονικής ανάπτυξης από την Ευρωπαϊκή Επιτροπή, κατόπιν αιτήματος της ΕΑΑΤ. Οι εμπειρογνώμονες διορίζονται από το διοικητικό συμβούλιο κατόπιν προτάσεως του εκτελεστικού διευθυντή για τριετή θητεία.

 Μέλη 
Οι εθνικές αρχές ασφάλειας των τροφίμων των ακόλουθων χωρών είναι μέλη του εστιακού δικτύου της ΕΑΑΤ:

 Χώρα Αρχή ασφάλειας τροφίμων  Αυστριακός Οργανισμός Υγείας και Ασφάλειας των Τροφίμων (AGES)  Βελγική Ομοσπονδιακή δημόσια υπηρεσία υγείας  Βουλγαρική Υπηρεσία Ασφάλειας Τροφίμων  Κροατική Υπηρεσία Τροφίμων (HAH)  Υπουργείο Υγείας  Υπουργείο Γεωργίας - Τμήμα Ασφάλειας Τροφίμων  Εθνικό Ινστιτούτο Τροφίμων  Υπουργείο Γεωργίας - Τμήμα Ασφάλειας Τροφίμων  Φινλανδική αρχή για την ασφάλεια των τροφίμων (Evira)  Γαλλική Υπηρεσία Τροφίμων, Περιβαλλοντικής και Επαγγελματικής Υγείας (ANSES)  Ομοσπονδιακό Ινστιτούτο Αξιολόγησης Κινδύνου (BfR)  Ελληνική Αρχή Τροφίμων (EFET)  Εθνική Υπηρεσία Ασφάλειας Τροφικών Αλυσίδων και Αξιολόγησης Κινδύνου Ασφάλειας Τροφίμων  Ισλανδική Υπηρεσία Τροφίμων και Κτηνιατρικών Θεμάτων  Αρχή Ασφάλειας Τροφίμων της Ιρλανδίας (FSAI)  Εθνικό Ινστιτούτο Υγείας (ISS)  Ινστιτούτο Ασφάλειας Τροφίμων, Υγείας των Ζώων και Περιβάλλοντος “BIOR”  Κρατική Υπηρεσία Τροφίμων και Κτηνιατρικών Θεμάτων  Υπουργείο Γεωργίας, Υπουργείο Υγείας  Αρχή ανταγωνισμού και καταναλωτών της Μάλτας  Ολλανδική Αρχή για την ασφάλεια των τροφίμων (NVWA)  Νορβηγική Επιστημονική Επιτροπή για τα Τρόφιμα και το Περιβάλλον (VKM)  Υπεύθυνη Υγειονομική Επιθεώρηση (GIS)  Αρχή Οικονομίας και Ασφάλειας Τροφίμων (ASAE)  Εθνική υγειονομική υπηρεσία για την κτηνιατρική και την ασφάλεια των τροφίμων  Υπουργείο Γεωργίας και Αγροτικής Ανάπτυξης  Υπουργείο Γεωργίας, Δασών και Τροφίμων  Ισπανική υπηρεσία καταναλωτών, ασφάλειας τροφίμων και διατροφής (AECOSAN)  Σουηδική Εθνική Υπηρεσία Τροφίμων  Οργανισμός Τυποποίησης Τροφίμων (FSA)

 Παρατηρητές 
Οι εθνικές αρχές ασφάλειας των τροφίμων των ακόλουθων χωρών είναι παρατηρητές του εστιακού δικτύου της ΕΑΑΤ:

 Χώρα Αρχή ασφάλειας τροφίμων  Εθνική Υπηρεσία Τροφίμων  Υπηρεσία Ασφάλειας Τροφίμων της Βοσνίας Ερζεγοβίνης  Οργανισμός Τροφίμων και Κτηνιατρικών Θεμάτων  Υπουργείο Γεωργίας και Αγροτικής Ανάπτυξης  Οργανισμός Τροφίμων και Κτηνιατρικών Θεμάτων  Υπουργείο Γεωργίας και Προστασίας του Περιβάλλοντος  Υπηρεσία Ασφάλειας Τροφίμων και Κτηνιατρικών θεμάτων  Υπουργείο Γεωργίας και Δασών

 Παραπομπές 

Κατηγορία:Ασφάλεια τροφίμων
Ασφαλεια
Κατηγορία:Δημόσια Υγιεινή